Літаратурнае аб’яднанне “Суквецце” пры “Лідскай газеце” ўзначальвае сябар ТБМ Алесь Хітрун. “Суквецце” аб’ядноўвае каля пяці дзесяткаў літаратараў, прынамсі за пяць гадоў у “Лідскай газеце” былі апублікаваны творы 101 аўтара. Не ўсе яны сябры “Суквецця”, але патэнцыяльна могуць імі быць. Штомесячна праыводзяцца паседжанні, вечарыны, прэзентацыі, сустрэчы з чытачамі. Вельмі актыўны ўдзел у іх браў намеснік старшыні Лідскай гарадской арганізацыі Сяргей Чарняк з неразлучнай гітарай.